CELEX: 62017TN0685
Language: lv
Date: 2017-10-04 00:00:00
Title: Lieta T-685/17: Prasība, kas celta 2017. gada 4. oktobrī – Miralla Inversiones/VNV

11.12.2017   
            
            
               LV
            
            
               Eiropas Savienības Oficiālais Vēstnesis
            
            
               C 424/50
            
         Prasība, kas celta 2017. gada 4. oktobrī – Miralla Inversiones/VNV
   (Lieta T-685/17)
   (2017/C 424/73)
   Tiesvedības valoda – spāņu
   
      Lietas dalībnieki
   
   
      Prasītāja: Miralla Inversiones, SL (Madride, Spānija) (pārstāvji – R. Vallina Hoset un A. Lois Perreau de Pinninck, advokāti)
   
      Atbildētāja: Vienotā noregulējuma valde
   
      Prasītājas prasījumi:
   
   
               —
            
            
               pirmkārt, uzskatīt par iesniegtu šo prasības pieteikumu un par celtu attiecīgo prasību par 2017. gada 7. jūnija Lēmuma SRB/EES/2017/08 attiecībā uz noregulējuma shēmas pieņemšanu sabiedrībai Banco Popular Español, S.A., ka arī tā pamatā esošā vērtējuma atcelšanu; un, tiklīdz tiks veiktas nepieciešamās pārbaudes, pieņemt to izskatīšanai un piemērot Vispārējās tiesas Reglamenta 120. un turpmākos pantus;
            
         
               —
            
            
               otrkārt, saskaņā ar minēto šajā prasības pieteikumā lūgt VNV pēc iespējas ātrāk iesniegt DELOITTE provizorisku vērtējumu saskaņā ar Regulas (ES) 806/2014 20. pantu, lai varētu tikt pienācīgi realizētas tiesības uz aizstāvību; un, tiklīdz minētais vērtējums tiks iesniegts, Vispārējai tiesai tiek lūgts noteikt atbilstošu termiņu, lai dotu iespēju ar to pienācīgi iepazīties un izpētīt sīkāk, nolūkā sniegt pretargumentus replikas stadijā;
            
         
               —
            
            
               treškārt, gadījumā, ja iepriekšējā punktā minētais netiks nodrošināts un process tiks turpināts, pieņemt spriedumu, ar kuru tiek atzīts, ka 2017. gada 7. jūnija Lēmums SRB/EES/2017/08 attiecībā uz noregulējuma shēmas pieņemšanu sabiedrībai Banco Popular Español, S.A., ka arī tā pamatā esošais vērtējums ir pretrunā Eiropas Savienības tiesībām.
            
         
      Pamati un galvenie argumenti
   
   Pamati un galvenie argumenti ir līdzīgi tiem, kuri ir izvirzīti lietās: T-478/17 Mutualidad de la Abogacía un Hermandad Nacional de Arquitectos Superiores y Químicos/Vienotā noregulējuma valde, T-481/17 Fundación Tatiana Pérez de Guzmán y Bueno un SFL/Vienotā noregulējuma valde, T-482/17 Comercial Vascongada Recalde/Komisija un Vienotā noregulējuma valde, T-483/17 García Suárez un citi/Komisija un Vienotā noregulējuma valde, T-484/17 Fidesban un citi/Vienotā noregulējuma valde, T-497/17 Sánchez del Valle y Calatrava Real State 2015/Komisija un Vienotā noregulējuma valde un T-498/17 Pablo Álvarez de Linera Granda/Komisija un Vienotā noregulējuma valde.